cyanic-selkie/wikianc huggingface dataset:
Tour de France 2011
13. Etappe: Pau — Lourdes, 152,5 km
En Usriissergrubbe vo zäh Maa, wo sich noch em Côte de Cuqueron bildet het, het bis zu siibe Minute Vorsprung uf s Fäld uusegfahre isch denn aber uusenandergheit. Bi dr Uffahrt uf e Aubisque het dr Thor Hushovd meh as zwei Minute uf e Vorderst, dr Jérémy Roy verlore, und au dr Montcoutié isch vor ihm über e Spitz gfahre. Denn het dr Norwäger aber en usgezeichneti Abfahrt aanegleit, dr Moncoutié iigholt und zsämme mit däm d Distanz zum Roy verchliineret. Uf dr flache Strecki vor em Ziil het er dä diräkt aagriffe, en überholt und distanziert und d Etappe mit zäh Sekunde vor em Montcoutié und 26 vor em Roy gwunne.
Im Gsamtklassemänt isch dr Voeckler immer no Erste, dr Philippe Gilbert het si Position verbesseret, won er uf de letschte Kilometer em Peloton drvo gfahren isch und so under die erste Zäh cho isch. Dr Mark Cavendish het s Grüene Liibli verdeidigt, dr Roy isch mit siiner Leistig uf em Aubisque in s Bärgliibli gfahre und dr Jeannesson isch immer no dr best Nochwuchsfahrer.
14. Etappe: Saint-Gaudens — Plateau de Beille, 168.5 km
Uf dere Etappe het s ei Uffahrt vo dr dritte, zwei vo dr zweite und zwei vo dr erste Kategorii gee, und s Ziil isch e Bärgaakumft gsi noch eme Aastig vo dr Hors Catégorie. Dr Zwüschesprint isch zäh Kilometer noch em erste Bärg, em Col de Portet-d'Aspet, choo.
Churz vor em Zwüschesprint isch e Grubbe mit em Sandy Casar usgrisse und bis zu fümf Minute vorusgsi, aber eine noch em andere het ufgee, bis am letschte Aastiig schliesslig nume no dr Casar übrigbliiben isch. Dr Jelle Vanendert isch im obere Deil vom letschte Bärg em Peloton drvo gfahre, het dr Casar überholt, wo denn dr Kampf ufgee het, und isch mit eme Vorsprung vo 48 Sekunde uf s Gääle Liibli am Ziil aachoo. Dr Samuel Sánchez, wo brobiert het ihn no iizhole, isch bis uf 26 Sekunde an en aanechoo, s het aber nume no für e zweite Blatz glängt. D Favoritegrubbe mit em Gääle Liibli isch bis zum Schluss zsämmebliibe. D Schleck Brüeder hai im Voeckler und em Contador ihri Reaktione brüeft und vor allem dr Voeckler het sich mit vil Energii verdeidigt. Erst ganz am Schluss het sich dr Andy Schleck e chli chönne lööse, das het em aber nume e Vorsprung vo zwei Sekunde iibrocht.
Dr Voeckler und dr Cavendish hai ihri Liibli chönne bhalte. Dank siim erste Blatz uf em Plateau de Beille het dr Vanendert s Liibli mit de roote Pünkt eroberet und dr Rigoberto Urán isch dr best blazierti Jungfahrer worde. D Mannschaft vo de Schlecks, s Team Leopard-Trek, het jetzt mit sächs Sekunde Vorsprung vor em Voeckler siim Team Europcar s Teamklassemänt afo füehre.
15. Etappe: Limoux — Montpellier, 192.5 km
Dr einzig Ufstiig uf dere Flachetappe isch die viert Kategorii Côte de Villespassans bim 82 Kilometer gsi. Dr Zwüschesprint isch bi Montagnac gsi, fast fufzig Kilometer vor em Ziil.
Die meiste Pünkt bim Zwüschesprint si an d Usrisser gange, drei Franzose: dr Mickaël Delage, dr Samuel Dumoulin und dr Anthony Delaplace, e Russ: dr Mikhail Ignatyev, und e Holländer: dr Niki Terpstra, wo denn e Vorsprung vo weniger as zwei Minute uf s Peloton gha hai. Im Fäld het dr Mark Cavendish vor em Jose Joaquin Rojas und dr Philippe Gilbert gfüehrt. E baar Kilometer vor em Ziil si nume no dr Terpstra und dr Ignatyev vorus gsi, s Team vom Cavendish het s Tempo gsteigeret und as Letschte het dr Terpstra ufgee. Dr Mark Renshaw het dr Cavendish aagfüehrt und dä het d Etappe knapp vor em Tyler Farrar und am Alessandro Petacchi gwunne.
In de Rangliste het sich nüt Wältbewegends veränderet, und dr Niki Terpstra isch zum kämpferiste Fahrer gwehlt worde.
16. Etappe: Saint-Paul-Trois-Châteaux — Gap, 162.5 km
Bi dere Etappe isch s, usser zwei lengere Abfahrte uf Serre und uf Gap, bis elf Kilometer vor em Ziil die ganz Zit ufegange, so dass sogar die zweiti Kategorii Uffahrt uf e 1268 Meter hochi Col de Manse de beste Fahrer schwer worden isch. Drzue isch no cho, ass au d Abfahrt uf s Ziil zue technisch nit eifach gsi isch und dr Räge d Strooss nass gmacht het, so dass d Gfohr bestande het z stürze. Die meiste Fahrer si denn au ehnder vorsichtig gsi und e baar, wie dr Andy Schleck hai wäge däm Zit verlore.
En Usrissergrubbe, drunder dr Thor Hushovd, dr Edvald Boasson Hagen, dr Tony Martin und dr Mikhail Ignatyev, het am Col de Manse meh as fümf Minute Vorsprung uf d Grubbe vom Gääle Liibli gha. Dr Hushovd, wo d Etappe im Ändspurt gegen e Boasson Hagen gwunne het isch au am Ziil no meh as vier Minute vor de erste Favorite aachoo. In dr Grubbe vom Gääle Liibli het dr Contador dr Haber gstoche und er het aagriffe, bim dritte Mol isch s em glunge, dr Voeckler und d Schleck Brüeder z distanziere. Dr Cadel Evans und dr Samuel Sanchez aber hai sich ihm chönne aahänke, dr Evans isch denn den andre beide drvo gfahre, die hai aber dr Abstand zun em am Ziil uf drei Sekunde chönne verchürze. Dr Voeckler und dr Fränk Schleck hai ihre Verlust uf en Evans uf 21 Sekunde chönne beschränke, dr Andy Schleck het aber 69 Sekunde uf en verlore.
In de Rangliste het sich bi de Mannschafte öbbis do: d Garmin-Cervélo isch wider zum flinkste Team worde.
17. Etappe: Gap — Pinerolo, 179 km
Bi dr 17. Etappe het d Tour en Abstächer uf Italie gmacht. D Strecki isch noch sächzig Kilometer bärgig worde, mit 2 Ufstiig vo dr dritte Kategorii, eim vo dr zweite uf e Montgenèvre, fufzäh Kilometer spöter isch d Sestrière (1. Kategorii) dra gsi, denn isch s lang abwärts gange zum italiänische Dorf Villar Perosa, denn wider ufe uf e Pramartino (2. Kategorii) und denn e gföhrligi Abfahrt zum Ziil. Dr Zwüschesprint isch z Villar Saint Pancrace gsi bim 76. Kilometer.
Meh as e Dotzed Fahrer si vor dr Favoritegrubbe uf e Pramartino uufegfahre, drunder dr Sylvain Chavanel, dr Sandy Casar und dr Edvald Boasson Hagen, wo denn de andere drvogfahren isch, d Abfahrt mit Bravour bewältigt und in de letzte zwei Kilomter sis eignige, brivate Zitfahre verastaltet het. Er het d Etappe mit vierzig Sekunde Vorsprung vor em Bauke Mollema gwunne. Anderi, wie dr Jonathan Hivert, wo churz hinder em Hagen gsi isch, si nid ganz so glanzvoll gfahre. Dr Hivert isch einisch bin ere Kurve vo dr Strooss abchoo und e chli wiiter unde het er non e Kurve nid verwütscht und isch in e Autiparkblatz iinegfahre. Komischerwiis isch genau s Gliiche au em Thomas Voeckler bassiert, won er e baar Minute spöter an dene Ört duurecho isch, was en wärtvolli Sekunde im Gsamtklassemänt kostet het.
Dr Alberto Contador het die andere Favorite scho bim Ufstiig aagrife und isch denn zsämme mit em Sami Sanchez in usgezeichnetem Stil aabe gfahre und het schwer gschafft, zum dr Evans und d Schlecks z distanziere. Zerst het s no usgseh het, ass es em wurd groote. Die andere hai aber nid ufgee und hai die beide Spanier bim Ziil wider iigholt gha.
18. Etappe: Pinerolo — Col du Galibier, 200,5 km
Das isch e lengeri Etappe gsi mit eme Zwüschesprint im italiänische Verzuolo und drei Bärgbass vo dr Hors Catégorie, dr erst dr Agnel zrugg uf Frankriich, denn dr Izoard und zum Schluss dr Galibier, wo au s Ziil druf gsi isch.
Dr Andy Schleck, wo in ere Usriissergrubbe gsi isch, het d Etappe gwunne und mit ere dr Sonderbriis Souvenir Henri Desgrange übercho. Er isch vo dr Favoritegrubbe dr Galibier uufe gjagd worde, aber nume dr Cadel Evans het dört gschafft. Dr Fränk Schleck het churz vor em Ziil aagriffe und em Evans acht Sekunde abgnoh und isch Dritte im Gsamtklassemänt bliibe noch em Thomas Voeckler, wo siis Gääle Liibli knapp verdeidigt het, und em Andy Schleck. Dr Alberto Contador het am Schluss nüm mitmööge und het fast vier Minute uf e Andy Schleck verlore.
19. Etappe: Modane – L’Alpe d’Huez, 109,5 km
Dr Lengi nooch isch die Etappe mit 109,5 Kilometer churz gsi, aber s het din noch em Ufstiig uf e Col du Télégraphe (1.Kategorii) non e Ufstiig uf e Galibier (Hors Catégorie) gha, aber das mol vo dr schwiirige Site. Es isch oobe nid über dr Bass sondern dur e Tunnel gange, wo uf ere Höchi vo 2556 Meter lit, denn isch s fast fufzig Kilometer bärgab gange uf Le Bourg d'Oisans, wo dr Zwüschesprint stattgfunde het. Denn isch s uf d Alpe d'Huez (Hors Catégorie) ufegange, wo s Ziil gsi isch.
In dere Etappe het sich dr Voeckler ändlig müesse gschlaage gee. Wenn er dr Vorsprung, wo dr Andy Schleck zsämme mit em Contador uf em Galibier uusegfahre het, bi dr Abfahrt no het chönne verchlinere, het en d Uffahrt uf d Alpe d'Huez fertig gmacht. 3 Minute 22 Sekunde het er verlore uf e Pierre Rolland, wo d Etappe und gliichzitig s Wiisse Liibli gwunne het, im Vergliich zu de 57 Sekunde, wo dr Cadel Evans, dr Damiano Cunego, dr Andy und dr Fränk Schleck uf e Rolland verlore hai. Dr Sami Sánchez (+ 14 Sekunde) und dr Alberto Contador (+ 23 Sekunde) si überraschend stark gsi und hai dr zweit und dr dritt Blatz beleit. D Pünkt im Bärgklassemänt, wo dr Sánchez in dere Etappe gsammlet het, hai em s Liibli mit de rote Pünkt verschafft.
20. Etappe: Einzelzitfahre z Grenoble, 42.5 km
Dr Tony Martin het s Zitfahre uf dr gliiche Strecki bi dr Dauphiné vor eme Monet gwunne und au bi dr Tour de France isch er dr Best gsi. Aber dr Cadel Evans, s neue Gääle Liibli, het nume siibe Sekunde uf en verlore und so wider bewiise, ass er nit nume en usgezeichnete Bärgfahrer isch, sondern au Wältklass bim Zitfahre. Im Andy Schleck het si 17. Blatz nid glängt, zum s Gääle Liibli z verdeidige und nimmt jetzt, wie scho in de letschte zwei Johr, dr zweit Blatz im Gsamtklassemänt ii. Si Brueder Fränk isch Dritte bliibe, und dr Thomas Voeckler het mit eme 13. Blatz überrascht und isch immer no Vierte. Dr Alberto Contador (Dritte) und dr Samuel Sánchez (Sibte) hai wider e guete Daag gha und hai ihri Zit im Vergliich zu de Schlecks chönne verbessere und dr Damiano Cunego vom fümft uf e sibt Blatz im Gsamtklassemänt verdrängt, aber zu meh het s nid glängt.
21. Etappe: Créteil — Paris, 95 km
Die letscht Etappe isch nume 95 Kilometer lang gsi und isch z Baris uf de Champs-Èlisées z Änd gange. E Grubbe vo sächs Fahrer isch uf de Champs-Èlisées usgrisse, isch aber nie über e Vorsprung vo meh as öbbe fufzig Sekunde choo. Im Mark Cavendish si Mannschaft het zerscht anderi lo schaffe und erst in dr letschte Runde im Cavendish si Ändspurt vorbereitet, wo dä denn au mit ere Velolengi vor em Edvald Boasson Hagen gwunne het.
Bahnelement
Sächs Bahnelemänt lege d Bahn vom ene Astronomische Objekt eidütig fest, wo de Keplersche Gsetz im Gravitationsfäld vom ene Himmelskörper (Zweikörperproblem) folgt.
Zwei Bahnelemänt definiere d Gstalt vo dr Bahn-Ellipse, drei Elemänt bestimme d Lag im Ruum und ei Elemänt leit dr Zitbezug fest.
D Bahnelemänt vo Satellite basiere ebefalls uf de 6 Bahnelemänt von ere Keplerbahn. Si enthalte im Allgemeine non e baar Parameter, zum Bahnstörige z berücksichtige.
Gstaltelemänt
D Beschreibig vo dr Gstalt vo dr Bahnkurve erforderet zwei Wärt, wo d Form und d Grössi festlege:
Dodrus cha mä ableite:
Lagelemänt
D Lag im Ruum relativ zum ene Referänzsystem wird dur drei Parameter bestimmt:
Zitbezug
Dr Zitbezug legt dr Zitnullpunkt fest:
Abgleiteti Grössene
Güterschuppen
Dè Güèterschopf, au Güèterschuppè, Güèterhallè odder Güèterboddè, diènt dè Zwǜschèlagerung vo Stugggüèter bim Übbergang zwǜschè dè dè Strõße un dè Ysèbaa odder zwůschè eim vo beidè un èm Schiff. Massègüèter wörrèd dègegè in spezièll dõdèfür bauté Aalaagè odder a dè Laddeschtrõß umgschlagè.
Baanbedryb
Bi dè Güèterexpedition sin d Güèter uffgää worrè, wo für dè Boschtdransport z schwèr gsi sin. Für dè Warèfluss am Ort isch dè Güèterschopf wichtig gsi, well er dè Warèfluss èrscht i d Gäng brocht hèt. Meischtens isch nu Stückguèt aagnõ worrè, well d War unterwägs i dè Regel meemòls umgladdè wörrè hèt müèsè. Doch d Art vom Umschlag isch personalintensyv gsi; d Rationalisyrung nõch èm Zweitè Wältchrièg hèt unter andrem dèzuè gfüürt, dass 1961 d Eurobalèttè ygfüürt worrè isch. Sèll hèt zwar dè Umschlag lychter gmacht, abber s meefache Umladdè wôrend m Dransport isch blibbè.
Gegèwärtigi Vowendung
Durch Umorganisation un Volagerung vom Stüggguètvokeer uff d Strõß sin fascht alli Güèterschöpf übberflüssig worrè. Voeinzelt sin d Güèterschöpf vo Firmè übbernõ worrè un als Gleisaaschluss bruucht worrè. Sèlli Wittervowèndung isch allerdings durch Strychung vo dè Bediènung von è baar Baanhööf au sèltè worrè, well d Frachtmengi bi söttigè Kundè meischtens nit langè duèt. Diè meischtè Güèterschöpf sin abgrissè worrè, andri sin für voschiddèni andri Zwèck bruucht worrè odder stôn leer. Leer un abgrissè drǜfft uff d Güèterschuppè vom Baanhof z Büli zuè, wo abgrissè un blatt gmacht worrè isch, nõchdèm er lang nǜmmi bruucht worrè isch. In sèltènè Fäll isch dè Güèterschopf au umgmodlèt worrè, z. B. als Museum im Baanhof Zollhuus.
Quantenfeldtheorie
D Methode vo dr Kwantefäldtheorii wärde vor allem in dr Elementardäilifüsik und in dr statistische Mechanik aagwändet. Mä underschäidet drbii zwüsche relatiwistische Kwantefäldtheorie, wo die spezielli Relatiwidäätstheorii berücksichtige und hüfig in dr Elementardäilifüsik aagwändet wärde, und nit-relatiwistische Kwantefäldtheorie, wo zum Bischbil für d Festkörperfüsik relewant si.
D Objekt und Methode vo dr QFT si füsikalisch motiwiert, au wenn vili Däilberiich äng mit dr Mathematik zämmehänge. Die axiomatischi Kwantefäldtheorii brobiert, d Grundlage und Konzept in ene mathematisch rigorose Raame zämmezfasse.
Litratuur
Dütsch:
Änglisch:
Sevenans
Sevenans ìsch e frànzeesche Gmein ìm Département Territoire de Belfort ìn dr Region Bourgogne-Franche-Comté (bìs 2015 Region Franche-Comté).
D Gmein ghert zem un zem Arrondissement.
Gschìcht
Sevenans ìsch zem erschte Mol gnannt worre ànne 1147.
S Gebiet um Sevenans hàt ìm Mìttelàlter dr Herre vun Montbéliard ghert und ìsch ìm 14. Johrhundert an d Habsburger kumme. Zàmme mìt em Sundgäu ìsch s mìt em Weschtfälische Frìde 1648 frànzesisch worre. Zitter ànne 1793 hàt s zum Département Haut-Rhin ghert, ìsch àwer 1871 àls Deil vum Territoire de Belfort im Gegesàtz zem iwrije Elsàss bi Frànkrich bliwe.
Verwàltung
vun Sevenans ìsch. Sevenans ghert zem Kommünàlverbànd.
Dialekt
Dr tràditionell Dialekt vun Sevenans ghert zem Franc-Comtois.
Physiker
E Füüsiker isch e Naturwüsseschaftler, wo sich mit Theme us dr Füüsik befasst.
d Brüef
Füüsiker leere in iirem Studium Methode vo dr theoretische, dr experimentelle und dr aagwändete Füüsik und schaffe mit däm Wüsse in de verschidenste Bruefsfälder. Si sind nit sälte in Brüef, wo mit em äigentlige Füüsikstudium nüt z due häi, wie z. B. in dr Wirtschaft für Banke oder Versichrige.
Si sind guet im Brogrammiere vo Modäll vo komplexe Süsteem.
d Usbildig
Für e Graad vom ene Diplom-Füüsiker het mä z Dütschland an ere Uniwersidäät öbbe elf Joor lang müesse studiere.
Die internazionale Bachelor-Studiegäng bruche öbbe säggs Semester und für e Master denn non emol vier.
Mo Yan
Dr Mo Yan (* 17. Februar 1955 z Gaomi, Provinz Shandong, burgerlige Name ) isch e chinesische Schriftsteller. Anne 2012 isch e, dr Nobelpryys fir Literatur zuegsproche wore.
Syy Chinschtlername Mo Yan bedytet wertlig „dr Sprochlos“.
Läbe
Dr Mo Yan isch anne 1955 as Buuresuhn in dr Provinz Shandong uf d Wält chuu. In dr Zyt vu dr Kulturrevolution isch er ab dr Schuel gange go in ere Fabrik schaffe. Mit 20 Johr isch er in d Volksbefreiigsarmee yydrätte, wun er no as Soldat aagfange het mit Schrybe. Anne 1981 isch sy erschti Sammlig vu Churzgschichte erschine. Ab 1984 het er an dr Literaturabdailig vu dr Kulturakademi vu dr Armee unterrichtet. Im Johr 1986 het er s Studium an dr Chunschthochschuel vu dr Volksbefreiigsarmee abgschlosse.
Dr literarisch Durbruch isch em anne 1987 mit dr Vereffetlichung vum Novellezyklus 红高粱家族Hóng gāoliang jiāzú (dt. Das rote Kornfeld) glunge. Dr Roman zellt zue dr chinesische Xungen-Literatur un het au internationali Anerkännig gfunde dur d Verfilmig vum Zhang Yimou as Rotes Kornfeld. Dr Mo Yan giltet as Schriftsteller, wu s Läbe in dr chinesische ländlige Provinz uugschminkt schilderet, wu scho frie d Zwäng vum offiziell sanktionierte Realismus hinter sich gloo het un wu stark beyyflusst isch vum „Magische Realismus“.
Kommunalverband
Kommunalverband, au Gmeindiverband, stoht für:
Kommunalverband bezeichnet speziell:
Chiavenna
Chlääfe (hoochdüütsch früener Cleven oder Kleven gschribe), wo uf iteliänisch Chiavenna heisst, isch e Stadt i dr iteliänische Provinz Sünders. Si het i dr Püntner Gschicht immer wider e Rolle gspilt.
I dr alpinlombardische Sprooch vo dr Region heisst d Stadt Ciavéna.
Geografy
D Stadt Chlääfe lyt am Fluss Mera, wo im Bergell Maira heisst. D Mera mündet öpe 17 Kilometer wyter unde in Comersee. Vo Norde häär chunt bi Chlääfe us em Sytetaal dr Fluss Liro.
Zu dr Gmeind ghöre d Dörfer Loreto, San Carlo, Prosto, Pianazzola, Bette, Tanno und Uschione. Im Norde und im Südoschte goot dr Gmeindbann bis wyt uf d Bärgen ufe. Am Bärg Mottaccio im Südoschte het d Stadt es baar ganz chlyni Alpflechene mit de Näme Pizzolungo und Mondate.
Bi Chlääfe isch dr Afang vo de Bärgstreckene zu de Püntner Alpepäss übere Schplüügä und dr Maloja. Bis zum Baanhof grad näbe dr Altstadt goot d Ysebaanlinie, wo vo Mailand und vo Bergamo härchunt.
Gschicht
Zur Zyt vo de Röömer isch s Dorf Clavenna als Stazioon a de Alpestroosse scho wichtig gsi.
Um 960 isch d Grafschaft Chlääfe entstande. S Gebiet het denn zum Bischtum Como und zytewys em Bischtum Chur ghört. Ane 1030 isch dr Oort e Stadt worde. Sid em 16. Joorhundert isch Chlääfe zäme mit em Vältlin e Undertaanegebiet vo de Bündner gsi. 1797 isch s Gebiet a die Cisalpinischi Republik ggange und 1802 a Italie.
Vo 1818 bis 1822 isch e nöji Strooss ufe Splüügepass bout worde. Uf dr Brugg über d Mera stoot e Statue vom Heilige Nepomuk.
Chlääfner als Wyname
I dr Düütschschwyz seit mer em Blauburgunder tradizionell Chlääfner, männgisch au Chläfliger, uf hoochdüütsch «Clevner» oder «Klevner» gschribe.
Niederurnen
Niderurnä isch ä groosses Dorf i de politische Gmeind Glaris Nord im Kantuu Glaris. Näbedranne liit Oberurnä wu mit Niderurnä ä gmäinsame Bahnhof het.
Geografi
Di örtlichä Bäch heissed Chlii Linthli, Rauti und Niderurner Dorfbach. Vu de zwii Bäch wo-n-i z' letscht gnännt haa, isch s' Wasser zu 'me Industriekanaal zämegfasst. Mitenand flüüsed si i 'me künschtliche Flussbett i Linthkanal, gad visavii vum Bahnhof Ziägälbrugg. Ä Täil vu Ziägälbrugg gchört au zu Niderurnä. D'r gliichnamig Bahnhof - deet chrüüzet sich d' Hauptachse Züri-Chur und d' Regionalliniä Rapperschwiil-Linthl - liit uf em Gebiet vu d'r Gmäind Schänis im Kantuu Sant Gallä.
Wirtschaft und Vercheer
Vor Allem in Ziägälbrugg und i dä Brunnärä hät sich Industrie aagsidled. Äs git det d' Gwärbzone Brunnärä-Windeggstrass. Bekannt ischt d' Textilfabrigg Fritz und Chaschper Jenni in Ziägälbrugg. Landwirtschaftszonä gits i d'r Ebeni und im Niderurner Täli. Det ufe füehrt ä Luftseilbaan. Niderurnä isch au a-n-äs guet uusbuuts Busnetz aagschlossä.
Gschicht
Niderurnä isch im elftä Jaarhundert zum erschtä Mal als Niter Urnnen erwent wordä.
Uf dä 1. Januar 2011 hät Niderurnä mit dä 7 Gmäindä vom untäre Glarnärtaal und de Linthebäni zur noiä Gmäind Glarus Nord zämägschlossä.
Saint-Gildas-de-Rhuys
Saint-Gildas-de-Rhuys (bretonisch Lokentaz) isch e franzesischi Gmai im Département Morbihan in dr Region Bretagne.
D Gmai ghert zum un zum Arrondissement.
Geografi
Saint-Gildas-de-Rhuys lyt am Atlantik un em Golf vu Morbihan, 18 km vu Vannes un 48 km vu Lorient uf ere Hechi zwische 0 m un 42 m iber Normalnull.
Gschicht
Saint-Gildas-de-Rhuys isch zum erschte Mol gnännt wore anne 1037 as Sancti Gildasii (1265: Saint Guidas, 13. Jh.: Saint Guidas de Rieux, 1781: Locqueltas Rhuis).
Verwaltig
vu Saint-Gildas-de-Rhuys isch. Saint-Gildas-de-Rhuys ghert zum Kommunalverband.
Dialekt
Dr traditionell Dialäkt vu Saint-Gildas-de-Rhuys ghert zum Bretonisch.
What You Don't Know
"What You Don't Know" esch e Pop-Ballade vom dütsche Pop-Trio Monrose. De Song esch gschrebe worde vom Mattias Lindblom, Billy Mann ond em Anders Wollbeck ond esch co-produziert worde vom Produktions-Team Jiant ond de Snowflakers ond esch als dretti ond letschti Single vom zwöite Albom Strictly Physical am 7. Dezember veröffentlecht worde.
Musigvideo
S Musigvideo vo "What You Don't Know" esch gleitet worde vom Markus Gerwinat ond esch am 13. November in Hamburg dräiht worde, am 23. November esch d Videopremiere gseh bim dütsche Musig-Sänder VIVA ide Sändig VIVA Live!. Im Video gseht mer am Afang e Frou wo usem Bett gohd, während dem ehre Partner sie aluegt, jedoch ignoriert sie ehn. Denn gseht mer die drüü Froue vo Monrose in Chorzusschnett wo zum Lied sengid. D Bahar gseht mer dörs ganze Video döre, do sie die meiste Strophe sengt, während dem d Senna ufem Hendersetz vomene Taxi esch. D Mandy gseht mer elei. Die Frou vo dere Gschecht läbt ehres Läbe, während dem ehre Maa ehre ständig fougt ond sie nehmt ehn witerhe ned vor. Am Ändi vom Video werd offenbart, dass dä Maa bine Outoomfall oms Läbe cho esch. Sie het ehn emmer no gliebt. Im Maa sine Körper verblasst, wo d Frou d Wohrheit erfahrt ond s Video neigt sech em Ändi zue.
Stimmhafte labiodentale Affrikate
Di stimmhafti labiodentali Affrikate isch e Konsonant vo dr mänschliche Sprooch, wo ùnter de Sprooche vo dr Wält arg sälte isch. De Luut fängt mit eme aa, ùn goot zumene  über. Es isch bis jetz nùmme ei Sprooch bekannt, wo es sonne Luut als Phonem git, ùn zwar de XiNkuna Dialäkt vùm Tsonga, enere Bantusprooch, wo z Südafrika, Mosambik ùn Simbabwe gschwätzt wird.
What You Don't Know
Promotion
Monrose hend metem Lied "What You Don't Know" zahlriichi Uftrett absolviert. Onder anderem bim Popstars On Stage-Finau (ProSebe), bi KiKa live (KiKa) , Viva live (VIVA) , Jetzt wird eingelocht (SAT1) , Alles für die Frauen (MDR) , The Dome (RTL II) ond veli meh.
Stimmhafte labiodentale Affrikate
Im internationale phonetische Alphabet wird de Luut mit, oder  transkribiert. Viilmool loot mer de Booge über de Affrikate au eifach ewäg:.
What You Don't Know
Chart Plazierige
S Lied het d Top Ten in Dütschland ond vo de Slowenische Airplay erreicht. Eventuell hets de Song dor die zahlriche Uftrett 18 Woche ide Dütsche Single Charts gschafft ond esch somet die Single wo am längschte i de Dütsche Single Charts gseh esch.
Songlischte
Das send Ufstellige ond Songlischte vo "What You Don't Know".
Plovan
Plovan (bretonisch Plovan) isch e franzesischi Gmai im Département Finistère in dr Region Bretagne.
D Gmai ghert zum un zum Arrondissement.
Geografi
Plovan lyt am Atlantik, 21 km vu Quimper un 53 km vu Brest uf ere Hechi zwische 0 m un 85 m iber Normalnull.
Gschicht
Plovan isch zum erschte Mol gnännt wore anne 1325 as Ploezven (1325 Ploezven, um 1330 Ploezguan, um 1330 Ploezguan, 1368 Ploeozvan, 1368 Ploeozvan, 1395 Ploeozvan).
Verwaltig
vu Plovan isch. Plovan ghert zum Kommunalverband.
Dialekt
Dr traditionäll Dialäkt vu Plovan ghert zem Bretonisch.
Reichsunmittelbarkeit
As riichsunmittelbar oder riichsfrei si im spotmittelalterlige und frühneuziitlige Heilige Römische Riich sälli Persone und Institutione gheisse worde, wo keinere andere Herrschaft understande hai, sondern diräkt und unmittelbar em Kaiser undergee gsi si. Si si as riichsunmittelbari Ständ oder Immediatständ bezeichnet worde.
Persone
Mä underscheidet drei Gruppe vo riichsunmittelbare Persone oder Körperschafte: Zur erste Gruppe hai d Kurfürste ghört, die sunstige Riichsfürste und die riichsunmittelbare Fürstbischöf. Die zweiti Gruppe si die riichsunmittelbare Groofe und Herre gsi, d Riichsstedt und die riichsunmittelbare Äbt. Alli zsämme hai d Riichsständ bildet.
Ändi
Mit em Riichsdeputationshauptschluss vo 1803 isch d Riichsunmittelbarkeit bis uf wenigi Riichsstedt ufghobe worde, d. h. d Ständ, wo bis denn riichsunmittelbar gsi si, si mediatisiert, das heisst eme Landesherr Underdan gmacht worde. Wo s Riich im Johr 1806 ufglöst worden isch, het d Institution vo der Riichsunmittelbarkeit ändgültig ufghört z existiere.
Niedermuhlern
Nidermuwere (amtlech Niedermuhlern) isch e politischi Gmeind im Verwautigschreis Bärn-Mittuland im Kanton Bärn, Schwyz.
Geografi
Nidermuwere ligt uf em Plateau vom Längeberg. D Gmeindsflächi bsteit us 78,1 % langwirtschaftlecher Flächi, 16,8 % Waud u 5,1 % Sidligsflächi. D Nachburgmeinde si Wald (BE), Toffe, Rüeggischbärg u Baum.
Gschicht
Nidermuwere isch zum erschte Mal gnennt worde im Jahr 1241 aus Muolerrun. Bis zum 31. Dezämber 2009 het d Gmeind zum Bezirk Seftige ghört.
Ywohner
Quäuue: Bundesamt für Statistik 2005 Dr Uusländeraateil isch 2010 bi 2,2 % gläge.
Religion
88,9 % vo de Ywohner si evangelisch-reformiert, 4 % si römisch-katholisch (Stang 2000).
Politik
Gmeindspresidänt vo Nidermuwere isch dr Daniel Müller (Stang 2013).
Wirtschaft
D Arbetslosigkeit isch im Jahr 2011 bi 0,8 % gläge.
Sprach u Dialäkt
Bir Vouchszeuuig 2000 hei vo de 523 Ywohner 99,6 % Dütsch aus Houptsprach aaggää u 0,2 % Französisch.
Dr Dialäkt vo Nidermuwere ghört zum Hochalemannisch.
Wiesentäler Alemannenweg
Wäg
Dr Alemannewäg fang am Zäller Bahnhof aa un firt dur d Stadt zum Schwaneweier, wu dr Rundwäg aafangt. Dr Wäg fiert ab em Schwaneweier um dr Zäller Bärgfridhof in Wald ins Chüelloch, no dert am Himmelsbach lang bis zue dr Abzwygig Chüelloch-Wildeck, vu dert uus zum Schänzli, wu mer an hegschte Punkt vum Wäg chunnt un wu s e Grillblatz het. Vu dert uus goht s e schmale Bfad wider abezues dur dr Wald retuur zum Schwaneweier.
Paradoxon
E Paradox(on) (au Paradoxii; Plural: Paradoxa oder Paradoxie (vo altgriechisch, vo  para ‚gege‘ und  dóxa ‚Mäinig, Aasicht‘) isch e Widerspruch, wo schiinbar oder daatsächlig unuflösbaar isch.
Rudolf Hägni
De Ruedolf (Ruedi) Hägni (* 11. Auguscht 1888 z Stäfe, † 4. Oktober 1956 z Züri) isch en Lehrer und Dichter im Züripiet gsi.
Biografii
De Ruedi Hägni isch am Ändi vom 19. Jaarhundert z Stäfe am Zürisee uufgwachse. Deet isch er au id Schuel. Won er sibni gsi isch, isch em d Mueter gschtorbe, drü Jaar spööter de Vatter. Nach de Sekundarschuel isch er uf Chüsnacht is Seminar und Lehrer worde. Sini Pflegeltere sind gschtorbe, won er zmitzt i de Pruefsuusbildig gsi isch. Won er s Lehrerpatänt gha hät, hät er zerscht e paar Jaar z Langnau am Albis gschaffet. Vo 1923 a dänn i de Stadt Züri. 1954 isch er deet pensioniert worde und zwäi Jaar spööter gschtorbe.
Paradoxon
D Forme vom Paradox
Vo ächte Paradox sött mä schiinbari Widersprüch underschäide, wo sich uflööse, wemm mä sä gnauer analüsiert. S paradoxe an dere Art vo Paradox isch, ass es äigentlig gar käini si. D Analüse vo schiinbare Paradox, zum Bischbil im Raame vom ene Gedankeexperimänt, het scho mänggisch zu wichdige Erkenntniss in dr Wüsseschaft, Filosofii und Mathematik gfüert. Dr Widerspruch bestoot do vilmol zwüsche dr intuitive und dr exakte Löösig. E Bischbil für das isch s Gäissebrobleem, wo mä logisch und mathematisch exakt cha lööse, wo aber dr Intuizioon vo vile Mensche, ihrem „gsunde Menscheverstand“ widerspricht. Eme Widerspruch, wo mä nid cha uflööse, säit mä au Aporii.
Rudolf Hägni
Wärch
Wie häd äine eso vill chöne schriibe? Sicher emal isch es d Liebi zum Chind und de Wält vo de Chind gsi. Siner läbtig lang hät de Ruedi Hägni Häiwee gha nach ere Chindhäit, won er eso nöd gha häd. I de Gedicht und Lieder häd er das naagholt. Voller Liebi, verschmitzt und uf e fiinsinnigi Art fangt er ales das ii, wo s Läbe vo Chind schön macht: Fasnacht, Oschtere, Silväschter oder Wienacht.
En andere wichtige Phunkt für en sind d Natur und Häimet. I vilne Gedicht gaats um sini äigeti Häimet, de oberi Zürisee. Gschickt schriibt er über d Stimig am Wasser, d Seelandschaft. De Alfred Egli mäint, die Gedicht über de Zürisee seged di schönschte vom ganze Wärch vom Hägni.
En wiitere Phunkt isch d Läbeshaltig vom Autor: Zerscht emal de fini Humor: er zäigt e woolwollendi und läbesbejaendi Haltig. Ab und zue schriibt er aber bsinnlich, aber mit de gliiche Grundhaltig. De Läser märkt, das es au tunkli Siite git und Schlächts. Aber de Hägni wird nie trüebsinnig oder negativ.
Spraach
Aber de Hägni hät au e ganzi Räie vo Gedicht uf Hochtüütsch gschribe. Wänn mer die mit dene uf Züritüütsch vergliicht, märkt mer, das die, won er uf Dialäkt gschribe hät, me Originalität händ und spraachlich chraftvoller sind.
Verbräitig
Zu sine Läbziite isch de Ruedi Hägni im Kanton Züri zimli bekannt gsi. Gedicht und Lieder sind au i Läsi- und Singbüecher abtruckt worde. I neuere Uuflage sinds verschwunde. Lehrmittel wärded hüt interkantonal oder sogar international useggää – da häts ekä Platz me für Züritüütschnigs.
Bibliografii
De Ruedolf Hägni hät seer vill gschribe und publiziert. Die Liischtene zäiget drum nume en Täil vo sim ganze Wärch.
Marco Streller
Dr Marco Streller (* 18. Juni 1981 z Basel) isch e Schwizer Fuessballspiler
Verein
Dr Streller isch in dr Winterpause 2003/04 mit 13 Träffer Goalschützeleader in dr Schwizer Super League gsi und isch, nachdäm är für einige Zit für Schwizer Mannschafte, do drbi mit grossem Erfolg bim FC Basel, gspilt het, am 13. Januar 2004 vom dütsche Erschtligischt VfB Stuttgart füre Ablösesumme vo drey Million Euro übernoh worde. Dr Streller het am 14. März 2004 bi sim erschte Spil in dr Startformation vom VfB gege 1860 Münche in dr 35. Minute sis erschte Bundesliga-Goal gschosse. Doch si Höheflug isch dure schweri Vrletzig gstoppt worde und är isch us dr Stammformation vo de Schwoobe vrdränggt worde. Um ihm mehr Spielpraxis zgäh, hän sich die VfB-Verantwortliche entschide, ihn uszlehne.
Nationalmannschaft
Sit 2003 stoht dr Streller als Stürmer im Ufgebot vo dr Schwizer Nationalmannschaft.
Vor emne Teschtspil vom Nationalteam gege Dütschland het sich dr Streller im Training schwer vrletzt, het sich s Schin- und Wadebei broche und isch für langi Zitt usgfalle.
Bi dr Achtelfinal-Niderlaag vo dr Schwizer Nationalmannschaft bi dr Fuessball-WM 2006 gege d Ukraine het dr Streller im entscheidende Penaltyschiesse dr erschti vo insgsamt drey vergäbene Penalties verschosse.
Im Länderspil gege die dütschi Nationalmannschaft isch ihm am 7. Februar 2007 dr Träffer zum Ändstand vo 1:3 glunge. Trotz däne Goalerfolg het dr Streller bis zur EM 2008 in dr Nationalmannschaft ume Stammblatz miesse kämpfe. Si stärggschte Konkurränt näbem Alexander Frei isch si Basler Mannschaftskolleg Eren Derdiyok gsi. Schliesslich sin beidi für für Euro 2008 z Öschterriich und in dr Schwiz nominiert worde. Nach Pfiff und Schmährief gege ihn in de Vorbereitigsspil het dr Streller am 31. Mai 2008 bekannt gäh, dass är noch dr Europameischterschaft nümm für d Nationalmannschaft spile wärdi. Doch scho am 17. Juni isch dr Ruggtritt vom Ruggtritt bekannt worde. Dr Streller isch drbi vom neue Nationaltrainer Ottmar Hitzfeld umgstimmt worde.
Während dr EM 2008 isch dr Streller nur zumene iisatz im Eröffnigspil gege Tschechie ko. Wäge Lischteproblem isch ihm in de folgende Spil nur d Rolle als Zueschauer blibe. D Schwiz isch nach dr Grubbephase vom Turnier usgschide.
Erfolg
Schwizer Meischter: 2004, 2008, 2010, 2011, 2012
Schwizer Cupsiiger: 2008, 2010, 2012
WM-Teilnähmer: 2006
EM-Teilnähmer: 2008
Elektrisches Bauelement
As elektrischs Bauelimänt bezäichnet mä in dr Elektrotechnik dr chlinst grundlegend Bestanddäil von ere elektrische Schaltig, wo as Äihäit betrachdet wird, und das as mathematisch-füsikalischs Fenomeen und au in dr Form vom ene idealisierte Bauelimänt, as reals (diskrets) Bauelimänt oder as Baugrubbe. S elektrische Bauelimänt as Äihäit cha im Äinzelfall us meerere Baudäil bestoo, Bischbil: Spuelekörper + Droot + Kärn = Spuel, mit dr elektrische Äigeschaft Induktividäät. Wichdigi elektrischi Bauelimänt si Elektronerööre, Halbläiterdiode, Dransister, integrierti Schaltige, Widerständ, Kondensatore und Induktividääte.
Im allgemäine Sproochgebruuch, bsundrigs au im industrielle Beriich, säit mä reale (diskrete und au integrierte) elektrische Bauelimänt, elektromechanische und mechanische Bauelimänt üübligerwiis „Elektronischi Bauelimänt“. Eso wärde Bauelimänt und Baudäil klassifiziert, wo für elektronischi Gräät und Aalaage geignet si, industriell härgstellt, verdriibe und iigsetzt wärde.
Schaltzäiche
Jedi grundlegendi Art vo Bauelimänt het in de Schaltblään iir äignigs, gnormts Schaltzäiche, wo si sümbolisiert.
Passivi und aktivi Bauelimänt
Passivi Bauelimänt si die Elimänt, wo käi Versterkerwirkig und au käi Stüürigsfunkzioon häi (z. B. Widerständ, Kondensatore, Induktividääte und Memristore).
Aktivi Bauelimänt versterke in irgendere Form s Nutzsignal oder mache e Stüürig mööglig (z. B. Diode, Dransister, Optokoppler, Rölä).
Christoph Trummer
Dr Christoph Trummer (* 1978 z Frutige) isch e Bärner Musiker und Mundartsänger.
s Läbe und s Schaffe
Dr Trummer chunt usem Bärner Oberland und het zerscht s Lehrerseminar bsuecht und als Primarlehrer gschaffet. Er het s ehemolige Singer/Songwriterfestival z Frutige, wo si Vatter mit ufbout het, erläpt, und so het er sech immer meh für d Musig intressiert. Scho gly het er bi divärse Bänds Hardrockmusig gmacht und isch öppen au z Thun unden ufträtte. Sid anne 2002 isch er als Sänger und Liedermacher uf dr Büüni gstande, d Lieder sind am Afang uf Änglisch gsi. Mit em erschte Album, wo anne 2002 im Mokka z Thun vorgstellt worden isch, het er uf ere Turnee grad ganz e grossen Erfolg gha.
Anne 2004 isch bim Leibel Sound Service d Schallplatte Night Light usecho. Drufabe het dr Trummer als Musiker i verschidene Länder gläbt, zwöi Joor i den USA, und drno z Kenia, z Tunesie und no a andernen Oort. Er seit sälber, dozmol sig d Folkgitarre-Musig sin Styl gsi.
2007 het dr Christoph Trummer s erschte bärndütschen Album useprocht, das heisst Im Schatte vo däm Bärg. D Lieder do druff, wo dr Trummer mit verschidene anderne Musiker wie de Sängerinne Claire Bowmann und Valeska Steiner ufgnoo het, chame online, uf dr Syte im-schatte-vo-d-m-b-rg, lose – und chaufe.
Für d Mundartkultur het dr Trummer öppis schöns gmacht, won er d Gedicht vo dr Frutigtaler Dichterin Maria Lauber (1891–1973) verdoont het. Die Lieder tuet er mit dr Sängerin Nadja Stoller vorträge.
Dr Künschtler, wo z Habstette bi Bollige woont, schaffet z Bärn näbem Musiziere deilzytlech als Theatermacher. Anne 2011 het är vo dr SUISA-Stiftig en Pryys übercho. Er isch bis im Novämber 2017 Presidänt bim Verband Musikschaffende Schweiz gsi, wo 2011 gründet worden isch. Sider isch er Mitarbeiter bim Bruefsverband SONART.
Liste der Bischöfe von Konstanz
Die Lischte vo de Bischöf von Konschtanz füert d Fürschtbischöf vom Bischtum Konschtanz uf.
Bsunders für d Früezyt vom Bischtum, wo i s spate 6. Jahrhundert datiert wird, sind d Näme und d Date nid ganz gsicheret.
Mathematiker
Wil Mathematik au im Alldaag en immer gröösseri Rolle spiilt, wärde Mathematiker in vile Beriich beschäfdigt, bsundrigs in dr Forschig, in de Wirtschaftswüsseschafte, in Versicherigsundernääme, im Öffentlige Dienst (Schuele und Universidääte, Statistik), im Marketing, in dr Meteorologii, in dr Logistik, in dr Bildverarbäitig, in dr Sicherhäitstechnik und natürlig in dr Informazioonstechnik.
Spezialgebiet wo si din schaffe si under anderem die Numerischi Mathematik, d Statistik, die Mathematischi Logik, d Algebra, d Geometrii, d Analysis, d Modälltheorii und d Woorschinligkäitstheorii. Wil mä vili vo de Verfaare und Technike au uf anderi Däilberiich cha überdrääge, isch s nid immer mööglig, äidütig iizordne.
D Usbildig
Dr akademischi Graad Diplom-Mathematiker wird bechunnt mä noch eme erfolgriich abgschlossene Studium an ere Universidäät, an Fachhochschuele bechunnt mä dr Graad Diplom-Mathematiker (FH). An de mäiste Universidääte studiert mä nüün Semester bis zum Abschluss, an Fachhochschuele acht. Sit dass s öiropäische Studiesüsteam in Chraft choo isch, si für e Bachelor säggs Semester vorgsee, und denn no vier Semester, wemm mä dr Master will mache. Öb sich das daatsächlig loot lo mache, wird mä gsee, wenn die erste Absolvänte noch em nöije Süsteem mit iirem Studium fertig wärde.
Dr Inhalt vo de Studie
D Studie im Grundstudium umfasse mäistens Analysis, Lineari Algebra, Numerik, Stochastik, e Waalpflichtfach und e Nääbefach.
Stellgröße
D Stellgröössi isch d Usgangsgröössi (d Stellig) vom Stellgliid, wo in dr Stüürigs- und in der Reegeligstechnik verwändet wird. Mit iim wird e ziilte Iigriff in d Stüür- beziehigswiis d Reegelstrecki gmacht. Dr Wärt, wo si in däm Momänt het, isch dr Stellwärt.
D Iigangsgröössi vom Stellgliid häisst bin ere Stüürig Füerigsgröössi, bin ere Regelig Stüürgröössi (d Füerigsgröössi isch Däil vo dr Iigangsgröössi in dr Reegler).
E Bischbil für d Stellgröössi isch dr Öffnigszuestand vom ene Ventil. Däm si Füerigsgröössi isch zum Bischbil d Stellig vom Handraade, wos Ventil mit em bedient wird. Bin ere Reeglig wird e Ventil mit Stellaadriib verwändet. Bim ene pnöimatische Aadriib isch si Iigangsgröössi dr Druck uf d Membrane, wo vom ene pnöimatische Reegler gstüürt wird.
Suarce
Suarce (ditsch Schwerz) ìsch e frànzeesche Gmein ìm Département Territoire de Belfort ìn dr Region Bourgogne-Franche-Comté (bìs 2015 Region Franche-Comté).
D Gmein ghert zem un zem Arrondissement.
Gschìcht
Suarce ìsch zem erschte Mol gnannt worre ànne 823 àls Suerza.
S Gebiet um Suarce hàt ìm Mìttelàlter dr Herre vun Montbéliard ghert und ìsch ìm 14. Johrhundert an d Habsburger kumme. Zàmme mìt em Sundgäu ìsch s mìt em Weschtfälische Frìde 1648 frànzesisch worre. Zitter ànne 1793 hàt s zum Département Haut-Rhin ghert, ìsch àwer 1871 àls Deil vum Territoire de Belfort im Gegesàtz zem iwrije Elsàss bi Frànkrich bliwe.
Verwàltung
vun Suarce ìsch. Suarce ghert zem Kommünàlverbànd.
Dialekt
Dr tràditionell Dialekt vun Suarce ghert zem Franc-Comtois.
Oberzunftmeister (Basel)
Oberzumftmäister oder Oberstzumftmäister isch z Basel e politischs Amt gsi, wo im Middelalter iigfüert worden isch. Er het d Ooberufsicht und d Grichtsbarkäit über d Zümft ghaa.
Gschicht
Wo im 13. Joorhundert z Basel Zümft gründet worde si, häi si sich rasch zu politische Instituzioone entwicklet. Vo 1272 aa het e Zumftmäisterkollegium existiert. Dr Vorsitzend von em isch dr Oberzumftmäister gsi, wo 1305 zum erste Mol erwäänt worden isch. Er isch bis 1424 vom Bischof ernennt worde und as bischöflige Dienstmaa vo de Zümft kwaasi unabhängig gsi. D Oberzumftmäister si bürgerlig gsi und näbenem Bürgermäister us em Ridderstand en Art Volksdribuun. 1402 isch en Ufstand vo de Zümft niidergschlaage worde und dr Peter zem Ange het sich zum Oberzumftmäister ufgschwunge und mit em Herman Fröweler vo Eerefels und em Bürgermäister Hans Ludmann vo Rotbärg gmäinsami Sach gmacht und zämme häi si über d Stadt regiert. Erst wo dr zem Ange 1409 gstorbe isch, häi d Zümft dr Zumftmäister vo dr Schlüsselzumft, dr Henman Buochpart, zum Oberzumftmäister chönne mache und eso iiri Machposizioon zruggerooberet.
Spööter het dr Basler Root dr Oberzumftmäister gweelt. Dr nöi und dr alt Oberzumftmäister häi zämme mit em Burgermäister und em Altburgermäister em Root vorgsässe.
Mit dr Verfassig vo dr Helvetik häi d Zümft und iiri Verdräter alli iiri politischi und wirtschaftligi Macht verloore, bis si mit dr Mediazioon wider iigsetzt worde si, aber ooni die politischi Macht wo si früener ghaa häi. Ändgültig Schluss mit iirer Bedütig isch s gsi, wo die nöi Basler Verfassig in Chraft dräte isch, wo mit dr Bundesverfassig vo 1874 het müesse konform si.
Saint-Gonnery
Saint-Gonnery (Gallo Saent-Góneri, bretonisch Sant-Goneri) isch e franzesischi Gmai im Département Morbihan in dr Region Bretagne.
D Gmai ghert zum un zum Arrondissement.
Geografi
Saint-Gonnery lyt 52 km vu Vannes un 58 km vu Lorient uf ere Hechi zwische 70 m un 166 m iber Normalnull.
Gschicht
Saint-Gonnery isch zum erschte Mol gnännt wore anne 1264 as Sant Gonnery (1265: Saent Goneri, 1270: Sancto Goneri, 1387: Saint Goneri).
Verwaltig
vu Saint-Gonnery isch. Saint-Gonnery ghert zum Kommunalverband.
Dialekt
Dr traditionell Dialäkt vu Saint-Gonnery ghert zum Gallo.
Schefflenz
Schefflenz (sidfränk. Schefflenz) isch e Gmai im Necker-Odewald-Chrais z Bade-Wirttebärg. D Gmai het Yywohner (Stand: ).
Geografi
Schefflenz lyt im sidweschtlige Bauland. Nochbergmaine sin Adelsheim, Billigheim, Elztal, Roigheim (Landkreis Heilbronn) un Seckach.
Dr Baan bstoht us 57,2 % Landwirtschaftsflechi, 31,8 % Wald, 10 % Sidligsflechi un 1 % sunschtiger Flechi.
Gmaigliderig
Zue Schefflenz ghere d Ortsdail Kleineicholzheim, Mittelschefflenz, Oberschefflenz un Unterschefflenz.
Gschicht
Schefflenz sich zum erschte Mol gnännt wore anne 774 as Scaflenze. Am 1. Jänner 1972 isch dur d Fusion vu dr Gmaine Mittelschefflenz, Oberschefflenz und Unterschefflenz di nei Gmai Schefflenz gschaffe wore. Am 1. Februar 1972 isch Kleineicholzheim yygmaindet wore.
Verwaltig
Schefflenz het sich mit dr Gmai Billigheim zum Gmaiverwaltigsverband „Schefflenztal“ mit Sitz z Billigheim zämmegschlosse.
Dr Burgermaischter isch dr Rainer Houck.
Wahle
Ergebnis vu dr Landdagswahle syt 2006: 1 2006: WASG, syt 2011: Die Linke
Dialäkt
Dr Dialäkt vu Schefflenz ghert zum Sidfränkisch.
Benningen
Benninge (amtlich Benningen) isch a Gmoed em Landkroes Onderallgai en Bayern.
Geografi
Benninge leit an dr Stadtgrenze vo Memmenga en dr Region Donau-Iller en Oberschwoba. Vo dr Gmarkong send 65,1 % Landwirtschaftsfleche, 14,9 % Wald, 16 % Sidlongsfleche ond 3,9 % sonschtige Fleche.
Gschicht
Benninge isch zom erschte Mol gnennt worda em Jaur 961.
Eiwohner
Dr Ausländeraadoel isch 2011 bei 4,7 % gleage.
Religion
81,5 % vo dr Eiwohner send em Jaur 1987 remisch-katholisch gwea, 14,5 % evangelisch.
Verwaltong
Benninge haut mit dr Gmoende Holzgenz, Lache, Mengemerberg, Trunkelsberg ond Ungerhausa a Verwaltongsgmoeschaft vereibart.
Dr Birgermoeschter vo Benninge isch dr Martin Osterrieder.
Wahla
Ergebnis vo dr Landdagswahla seit 1986:
Dialekt
Dr Dialekt vo Benninge ghert zom Oschtschwäbisch.
Walzbachtal
Geografi
Walzbachtal lyt im Kraichgau am Walzbach. Nochbergmaine sin Weingarten, Königsbach-Stein, Gondelsheim, Bretten, Pfinztal un Bruchsal.
Vum Bann sin 51,2 % Landwirtschaftsflechi, 30,2 % Wald, 14,4 % Sidligsflechi un 4,1 % sunschtigi Flechi.
Gmaigliderig
Zue Walzbachtal ghere d Ortsdail Jöhlingen un Wössingen.
Gschicht
Di hitig Gmai isch entstande zum 1. Jänner 1971 dur dr Zämmeschluss vu dr Gmaine Jöhlingen un Wössingen. Wössinen isch zum erschte Mol gnännt wore anne 1024 as Wesingcheimero.
Verkehr
1879 hod ma d Kraichgaubahn eröffned, 1992 send do de erschde „Schdadtbahna“ noch em Karlsruher Modell gfahra.
Verwaltig
Walzbachtal ghert zue kainere Verwaltigsgmaischaft.
Dr Burgermaischter vu Walzbachtal isch dr Karl-Heinz Burgey.
Wahle
Ergebnis vu dr Landdagswahle syt 2006: 1 2006: WASG, syt 2011: Die Linke
Dialäkt
Dr Dialäkt vu Walzbachtal ghert zum Sidfränkisch
Generalrat (Frankreich)
Dr Generalroot (französisch conseil général, dütsch öbbe „allgemeine Root“) isch s oberste gwehlte Kollegialorgan vom ene französische Département.
D Mitgliider vom Generalroot, d Generalrööt (französisch conseillers généraux), wärde in diräkter Wahl für sächs Johr gwehlt. Drbii wird alli drei Johr d Helfti vo de Mitgliider neu gwehlt. As Wahlbezirk diene drbii d Kantön, dorum sait mä dene Wahle Kantonalwahle (französisch élections cantonales).
Niederönz
Gschicht
Niderönz isch zum erschte Mal gnennt worde im Jahr 1246 aus Onza. Bis zum 31. Dezämber 2009 het d Gmeind zum Bezirk Wange ghört.
Religion
68,8 % vo de Ywohner si evangelisch-reformiert, 18,5 % si römisch-katholisch (Stang 2000).
Politik
Bi de Nationauraatswahle 2011 het s das Ergebnis ggää: BDP 16,1 %, CVP 1,7 %, EVP 5,0 %, FDP 10,0 %. GLP 6,0 %, GP 6,9 %, SP 16,9 %, SVP 30,7 %, Suschtigi 6,7 %.
Wirtschaft
D Arbetslosigkeit isch im Jahr 2011 bi 1,6 % gläge.
Sprach u Dialäkt
Bir Vouchszeuuig 2000 hei vo de 1410 Ywohner 91,9 % Dütsch aus Houptsprach aaggää, 0,2 % Französisch u 2,7 % Italienisch.
Dr Dialäkt vo Niderönz ghört zum Hochalemannisch.
Bundesratswahlen 2010
D Bundesrotswahle 2010 isch d Ersatzwahl vo zwei Bundesröt gsi, wo am 22. September 2010 vo de Bundesversammlig im Bundeshuus z Bärn stattgfunde het. Mit em Rücktritt vo de Bundesröt Moritz Leuenberger (SP) und Hans-Rudolf Merz (FDP) isch d Wahl vo de Nochfolger nötig worde. Gwählt worde isch als Ersatz für de Moritz Leuberger sini Parteikollegin Simonetta Sommaruga und für de Hans-Rudolf Merz sin Parteikolleg, de Johann Schneider-Ammann. Es Novum für d Schwiiz isch, dass mit de Wahl vo de Simonetta Sommaruga d Fraue zum erschte Mohl e Mehrheit im Bundesrot hei.
Kandidate
Vo de verschidnige Fraktione im Bundeshuus sind folgendi Kandidatinne und Kandidate "ins Renne gschickt" worde.
D Grüene hei mit ihrere Kandidatur de FDP-Sitz welle aagrife, d SVP het ihre Kandidat zweimol la aaträte.
Tag
Mit Dag (althochdütsch: Zit, wo d' Sunne brennt) bezeichnet me ''E Zitschpanne vo 24 Schtunde, die um 00:00 afangt un um 24:00 ufhört. 24:00 Uhr gheit mit em Afang vom nächschte Dag zämme'' (ISO 8601).
De bürgerlichi Dagesablauf gliedert sich in d' Abschnitt Nacht, Morge, Vormitdag, Mitdag bzw. Mitdagsschtund, Nomitdag, Vorobend, Obend un Mitternacht. D' Gränze zwüsche sällene Abschnitt sin fließend un sowohl vom Kulturkreis als au vo de persönliche Lebensumständ beiflußt. Uf hüt, de aktuelli Dag bezoge, bezeichnet geschterd de vergangeni un morn de folgendi Tag.
Jedi Stund vom Dag isch e Planetengott als Stunde-Härrscher zugordnet worde. De Härrscher über di jeweils 1. Schtund git em Dag de Name. Zuem bessere Verschtändnis vom Wietere het sich drvor e Skizze gmacht: Di sichtbar wandelndi Himmelskörper (insofern wärde do au Sunne un Mond als Planete bezeichnet) wärde in de Reihenfolg zuenähmender Gschwindigkeit (geozentrisch gseh) uf e Kreis im Uhrzeigersinn notiert: Saturn Jupiter Mars Sonne Venus Merkur Mond. (Aordnig in Form vo de Schpitze vom e 7-Schtärn)